
tiltak mot kjønnslemlestelse og tvangsekteskap - innhenting av egenerklæring

1.  Innledning 
Flukt- og migrasjonsmønstre har ført til at tvangsekteskap og kjønnslemlestelse har blitt aktuelle problemstillinger også i Norge.  Norske myndigheter har lenge engasjert seg sterkt i arbeidet mot disse praksisene.  I 2001 la den daværende regjeringen frem en handlingsplan mot kjønnslemlestelse som ble fulgt opp med forsterket innsats i 2002.  I ett av tiltakene i regjeringens handlingsplan står det blant annet at regjeringen vil innføre obligatorisk informasjon om tvangsekteskap og kjønnslemlestelse til nyankomne til Norge, og videre at de skal signere en egenerklæring om at de har mottatt og forstått informasjonen.  Politiet skal gjennomføre tiltaket i praksis.  

1. formål

Formålet med egenerklæringen er å sikre at informasjon om det norske lovforbudet mot henholdsvis tvangsekteskap og kjønnslemlestelse formidles til alle aktuelle personer.  Slik informasjon skal gis på et så tidlig tidspunkt som mulig etter at vedkommende har kommet til landet.  Undertegning av egenerklæringen skal bidra til å bevisstgjøre og ansvarliggjøre personene.  

2. hvem tiltaket retter seg mot

Målgruppen for dette tiltaket er asylsøkere med bakgrunn i kulturer som praktiserer tvangsekteskap og kjønnslemlestelse.  Utlendingsdirektoratet har utarbeidet en oversikt over nasjonaliteter som skal ha slik informasjon, og deretter bli bedt om å signere egenerklæringene, se vedlegg 22 og 23.  Kun asylsøkere over 18 år skal undertegne på egenerklæringsskjemaet.  Personer fra og med fylte 12 år skal kun motta informasjonen som ligger i egenerklæringen.

Informasjon skal ikke gis til asylsøkere som kan kreves tilbakeført til et annet land etter reglene i EUs forordning (EC) 343/2003 (Dublin II-forordningen).  

4.  praktisk gjennomføring av tiltaket

Aktuell asylsøker skal få forelagt egenerklæringen når han/hun registreres som asylsøker hos Politiets utlendingsenhet (PU) i Oslo.  Vedkommende skal få gjennomlest av tolk en oversatt versjon av ett eller begge egenerklæringsskjemaene på sitt morsmål eller et annet språk vedkommende forstår godt.  Søkere over 18 år skal deretter bli bedt om å signere for å bekrefte at informasjonen er mottatt og forstått.  

5.  registrering i datasystemet for utlending- og flyktningsaker (DUF)

Etter at egenerklæringen er gjennomgått, skal politiet registrere dette på personen i DUF.  Registreringen skal skje på følgende måte:

· gå inn på kartotekkortet Merknader under knappen Persondetaljer.  

· velg legg til ny merknad.  Her kommer kodevalgene EEKL ”Erklæring knyttet til kjønnslemlestelse” og EETV ”Erklæring knyttet til tvangsekteskap” opp.  

· velg aktuell merknad med følgende anmerkninger i fritekstfeltet:  

· dersom personen har fått informasjon, enten opplest via tolk eller ved egen gjennomlesning, òg signert, anmerker politiet ”ok” i det respektive merknadsfeltet

· dersom personen har fått informasjon, enten opplest via tolk eller ved egen gjennomlesning, men nekter å underskrive på skjemaet, anmerker politiet ”ikke sign” i det respektive merknadsfeltet

Utlendingsdirektoratets innhenting og registrering av ovennevnte personopplysninger er nødvendig for å utføre en oppgave av allmenn interesse, og er hjemlet i personopplysningsloven § 8d.  Bestemmelsen gir imidlertid ikke hjemmel for å pålegge personen å signere egenerklæring.

De(n) signerte egenerklæringen(e) legger politiet i det såkalte 0-dok i vedkommendes utlendingssak, som rutinemessig oversendes Utlendingsdirektoratet etter registreringen. 

6. utgiftsdekning

Utlendingsdirektoratet dekker utgifter Politiets utlendingsenhet har i forbindelse med gjennomføringen av tiltaket.  

Egenerklæringer og vedlegg er tilgjengelig i Regelverksbasen (RVB), og kan hentes ut derfra.  

